கிங்சாங்கைட்டு

கிங்சாங்கைட்டு (Qingsongite) என்பது BN என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமமாகும். கனசதுரப் படிக வடிவத்துடன் கூடிய  அரிய போரான் நைட்ரைடு கனிமமாக இது கருதப்படுகிறது. சீனாவின் திபெத் தன்னாட்சிப் பகுதியான சானன் மாகணத்தில்  உள்ள லூபுசா ஓபியோலைட்டின்  குரோமைட்டு படிவுகளுக்குள் நுண் சேர்க்கையாக 2009 ஆம் ஆண்டில் இது முதலில் கண்டறியப்பட்டது. 2013 ஆம் ஆண்டு ஆகத்து மாதத்தில்  பன்னாட்டு கனிமவியல் சங்கத்தால் கனிமமாக அங்கீகரிக்கப்பட்டது. சீன புவியியலாளர் கிங்சாங் ஃபாங் (1939-2010) நினைவாக கிங்சாங்கைட்டு எனப் பெயரிடப்பட்டது. இக்கனிமம் பூமியின் மேலடுக்கில் ஆழமாக உருவாகும் ஒரே அறியப்பட்ட போரான் கனிமமாகும்.Qingsongite: New Mineral from Tibet Hard as Diamond. sciencenews.org. August 5, 2013  ஆசுபோர்னைட்டு (தைட்டானியம் நைட்ரைடு), கோசைட்டு, கயனைட்டு மற்றும் உருவமற்ற கார்பன் ஆகியவை இதனுடன் தொடர்புடைய கனிமங்களில் அடங்கும். 

பன்னாட்டு கனிமவியல் சங்கம் கிங்சாங்கைட்டு கனிமத்தை Qsg என்ற குறியீட்டால் அடையாளப்படுத்துகிறது.

மேற்கோள்கள்

பகுப்பு:கனசதுரக் கனிமங்கள்
பகுப்பு:தாயகத் தனிமக் கனிமங்கள்